Na temelju članka 14. stavka 7. Zakona o regionalnom razvoju Republike Hrvatske („Narodne novine“ broj 147/14, 123/17 i 118/18) i članka 30. Statuta Općine Brestovac („Službeni glasnik Općine Brestovac“ broj 3/2021) Općinsko vijeće Općine Brestovac na 3.sjednici održanoj 10.rujna 2021. godine, donosi

 O D L U K U
 o davanju suglasnosti za pristupanje urbanom području
 Grada Požege

 Članak 1.

Ovom Odlukom Općinsko vijeće Općine Brestovac daje prethodnu suglasnost za pristupanje Općine Brestovac urbanom području Grada Požege.

 Članak 2.

Urbano područje Grada Požege formira se zbog mogućnosti korištenja sredstava namijenjenih za Integrirana teritorijalna ulaganja (ITU mehanizam) u financijskom razdoblju 2021. – 2027.

 Članak 3.

Zadužuje se općinski načelnik za provođenje i izvršenje Odluke iz članka 1.

 Članak 4.

Ova Odluka stupa na snagu osmog dana od objave u „Službenom glasniku Općine Brestovac“.

 OPĆINSKO VIJEĆE OPĆINE BRESTOVAC

KLASA:350-01/21-01/06

URBROJ:2177-02/01-21-1 Predsjednik

Brestovac,10.09.2021. godine. Tomo Vrhovac